b'\n_START_ARTICLE_\nFossa s\xc3\xa8ptica\n_START_PARAGRAPH_\nLes fosses s\xc3\xa8ptiques s\xc3\xb3n unitats de tractament primari de les aig\xc3\xbces negres. En elles es realitza la separaci\xc3\xb3 i transformaci\xc3\xb3 f\xc3\xadsico-qu\xc3\xadmica de la mat\xc3\xa8ria org\xc3\xa0nica continguda en aquestes aig\xc3\xbces. Es tracta d\'una forma senzilla i barata de tractar les aig\xc3\xbces negres i est\xc3\xa0 indicada (preferentment) per a zones rurals o resid\xc3\xa8ncies situades en paratges a\xc3\xafllats que no tenen possibilitat de connexi\xc3\xb3 amb el clavegueram. No obstant aix\xc3\xb2, el tractament no \xc3\xa9s tan complet com en una estaci\xc3\xb3 per a tractament d\'aig\xc3\xbces negres EDAR\n_START_SECTION_\nFosses s\xc3\xa8ptiques constru\xc3\xafdes "in situ"\n_START_PARAGRAPH_\nUna fossa s\xc3\xa8ptica constru\xc3\xafda sobre el terreny t\xc3\xa9 un format rectangular o cil\xc3\xadndric. Per a funcionar correctament, han de tenir unes dimensions determinades segons un projecte d\'enginyeria espec\xc3\xadfic. L\'execuci\xc3\xb3 d\'aquest tipus de fossa s\xc3\xa8ptica comen\xc3\xa7a amb l\'excavaci\xc3\xb3 del pou en el terreny on la fossa va a quedar enterrada.'